  Майя Бывальцева Шаркан ёросысь лулчеберетъя юртын 2017-тӥ арын 12-тӥ тулыспалэ пинал арганчиослэн «Шуд, арганэ» элькун вожвылъяськонзы ортчоз. Возьматонъёс кык ӧръёсын мынозы: нимаз шудӥсьёс но ансамбльёс. Со сярысь ивортэ Калык творчествоя элькун коркалэн — Егитъёслэн юртсылэн пресс-службаез. Ужрад крезьгуро инструментъёсын шудонэз азинтон, калык крезьгурез вӧлмытон но устолыко пиналъёсты шараян вылысь ортчытӥське. Конкурсын Удмуртилэн пӧртэм сэрегъёсысьтыз пинал арганчиос быгатонлыкъёссэс возьматозы. Соос быдэн куинь композициосты быдэстозы. Чузъяськозы калык гуръёс, такмакъёс, интыысь крезьгурчиослэн ужъёссы но мукетыз. Со сяна, вожвылъяськонэ пыриськисьёс Тол Бабаен пумиськыны но солэн юртъереныз тодматскыны быгатозы. «Шуд, арганэ» вожвылъяськон нылпи творчествоя «Мой мир» фестиваль улсын радъяське. Со 2017-тӥ арын ортчоз но калык творчестволэн пӧртэм ӧръёсызъя кӧня ке ужрадъёсты огазеялоз, отчы нылпиос пыриськозы. Тегъёс: Лулчеберет Шаркан Удмуртия вожвылъяськон пиналъёс крезьгур  